Saariston rengastie

**Saariston Rengastie** on suosittu matkailutie Turun saaristossa Varsinais-Suomen maakunnassa. Saariston rengastie kulkee Turun, Kaarinan, Paraisten, Kustavin, Taivassalon, Vehmaan, Mynämäen, Maskun, Naantalin ja Raision kuntien alueella. Rengasteitä on sekä pieni, noin 100 kilometrin pituinen, että suuri, hieman yli 200 km pituinen, rengastie. Suurella rengastiellä on kahdeksan lauttamatkaa ja parikymmentä siltaa, joista yhdeksältä on korkeutensa ja kokonsa vuoksi hyvät näköalat.

Saariston rengastie hyväksyttiin viralliseksi matkailutieksi vuonna 2001, mutta yhteysalusliikenne Iniön ja Houtskarin välillä käynnistettiin jo vuonna 1996 osana EU-hanketta, jossa rengastie sai alkunsa. Pieni rengastie perustettiin vuonna 2003.

Rengastiet koostuvat sekä yleisen tieverkon osuuksista siltoineen että niitä yhdistävistä yhteysalus- ja lossiyhteyksistä. Suurella rengastiellä on yhteensä 160–190 kilometriä yleisiä teitä, minkä lisäksi vesistöjen ylityksiä on kaikkiaan noin 30–50 kilometriä. Suuri rengastie on mahdollista kulkea kokonaisuudessaan ainoastaan toukokuusta syyskuuhun, jolloin M/S Antonia liikennöi Iniön ja Mossalan välillä. Muina aikoina reitin voi kulkea vain Houtskarin Mossalaan tai Iniön Daleniin asti.

Vuosittain reitillä liikkuu noin 20&nbsp;000 matkailijaa. Vuonna 2021 matkailijoita reitillä oli jopa 58 700.

Rengastietä markkinoidaan pyöräilymatkailukohteena, mutta matkalla on vain vähän pyöräteitä. Pyöräilijät moittivat ajoradalla ajamista ja muun liikenteen vilkkautta. Joidenkin mukaan pyöräilijät ovat kapeilla teillä suorastaan hengenvaarassa.

## Rengastien reitti ja lauttavälit

Suuri rengastie kulkee Turun, Kaarinan, Kuusiston, Paraisten, Nauvon, Korppoon, Houtskarin, Iniön, Kustavin, Taivassalon, Vehmaan, Mietoisten, Askaisten, Merimaskun, Naantalin ja Raision kautta takaisin Turkuun. Pieni Rengastie erkanee reitiltä Otavassa, lähellä Särkänsalmen siltaa, kohti Rymättylää ja yhdistyy takaisin suureen rengastiehen Nauvon keskustassa. Pienelle rengastiellä on myös mahdollisuus pysähtyä Seilin saarella. Suurella Rengastiellä voi pyörällä ohittaa Velkuan reittiä pitkin Vehmaan, Mynämäen ja Maskun tieosuudet. 

Suurella rengastiellä on neljä lauttaa, kolme lossia ja yksi yhteysalus. Velkuan reitillä on lisäksi toinen yhteysalus, joka liikennöi vain kesäisin. Pienellä rengastiellä on yksi lautta, yksi yhteysalus ja yksi lossi. 

Suuri rengastie on auki ainoastaan toukokuusta syyskuuhun, jolloin maksullinen yhteysalus m/s Antonia liikennöi kesäkuukausina Houtskarin Mossalan ja Iniön Dalenin väliä.

Suomen lauttaliikenteestä vastaava Varsinais-Suomen Ely-keskus julkaisi toukokuussa 2014 Lautta.net -palvelun, johon kuuluu Rengastien reittiopas. Lauttaliikenteen hoidosta vastaa Finferries kaikilla muilla lauttapaikoilla, paitsi Skagenissa. Skagenin lossista vastaa Kymen Saaristoliikenne Oy.

#### Pieni Rengastie

## Matkailunähtävyydet

Matkailunähtävyyksiä Saariston rengastien varrella ovat:
### Turku
*Turun linna
*Forum Marinum
*Wäinö Aaltosen museo
*Turun tuomiokirkko
*Luostarinmäen museokortteli
*Kupittaanpuisto
*Turun hautausmaa, Ylösnousemuskappeli ja Pyhän Ristin kappeli
*Pernon telakka
*Laivateollisuuden alue
*Turkuhalli ja messukeskus

### Kaarina
*Vaarniemen luontopolku
*Ala-Lemun kartano 
*Lemun taistelun muistomerkki 
*Hovirinnan rantapuisto
*Kuusiston kartano 
*Kuusiston linnan rauniot 
### Parainen
*Kirjalansalmen silta 
*Stentorp
*Kuitian linna 
*Hessundinsalmen silta
*Paraisten keskiaikainen harmaakivikirkko
*Vanha Malmi ja Fredrikantupa 
*Paraisten kotiseutumuseo
*Bläsnäsin uimaranta
*Vepon luontopolku
*Paraisten kalkkilouhos
*Koirabaanan kuntoportaat
*Finnängin vanha kaivos
*Sementtiteollisuuden muistomerkki
*Sattmark
*Lenholman luontopolku
*Mattholmsfladan

#### Nauvo
*Kalvinkallio
*Kirjaisten kylä ja satama
*Norrströmmenin silta
*Nauvon kirkko
*Nauvon Merenkulkutalo
*Nauvon satama
*Klockarbergenin luolat
*Finbyn jatulintarha
*Tackork
*Norrstrandintie eli vanha maantie
*Vargbergetin luontopolku
*Estonian uhrien muistomerkki
*Seilin kirkko
 
#### Korppoo
*Vattkastin silta
*Korppoon kirkko
*Sibelius-muistomerkki
*Saaristokeskus Korpoström 
*Korppoon kotiseutumuseo
*Norrskatan kirkko
*Utön majakka

#### Houtskari
Houtskari edustaa rengastien läntisintä aluetta. Houtskariin tullaan joko etelän puolelta Kittuis-nimiseen kylään tai pohjoista reittiä Mossala-nimiseen saareen. Eteläreitti on pääliikennöintiväylä Korppoon Galtbyhyn, josta matka jatkuu Nauvon ja Paraisten kautta mantereelle. Eteläreitti on avoinna vuoden ympäri ja on ilmainen. Pohjoisreitti on liikennöinnissä ainoastaan kesällä ja syksyllä erikseen mainittuina aikoina. Päätuloväylien välissä liikennöi vuoden ympäri kaksi lauttaa Mossalan ja Kivimon välillä sekä Kivimon ja pääsaaren välillä.

Houtskarissa on majoitusmahdollisuuksia siten, että osa on rengastien varrella tai sen välittömässä läheisyydessä. Näitä ovat muun muassa Kittuis-Camping ja Mossala Camping. Muita majoituspaikkoja edustaa Saaristokoulu Näsbyn kylässä sekä kesäisin huipputason ravintolanakin toimiva Hyppeis värdhus Hypeisissä.

Näsbyn kylässä toimii myös Näsbyn vierasvenesatama Skagen palveluineen. Vierasvenesataman välittömässä läheisyydessä toimii myös Houtskarin saaristolaismuseo, jossa voi tutustua muun muassa vanhaan vene- ja venemoottorikantaan. Samassa kylässä toimii myös kauppa, jonka aukioloajat ovat kesäisin pidennettyjä.

*Mossalan näköalatorni
*Houtskarin saaristomuseo
*Houtskarin kirkko 
*Borgbergin näköalatorni
*Hyppeisen kylä

#### Iniö
*Iniön kirkko
*Jäätie- ja plokimuseo

### Kustavi
*Kustavin kirkko
*Kustavin saaristolaismuseo
*Jeremiaan luolat
*Kustavin käsityökylä

### Taivassalo
*Kaitaisten silta
*Kyyneltenkallio
*Taivassalon kirkko
*Taivassalon museo
*Muntin kivisilta

### Vehmaa
*Uhlun kaivokset
*Vehmaan kirkko
*Vehmaan kotiseutumuseo
*Tummamäen luontopolku
*Albin Stenroosin muistomerkki
*Kivityömuseo
*Sa-Int Maanpuolustusmuseo

### Mynämäki

#### Mietoinen
*Korvensuun konepajamuseo
*Pyheen kyläkauppa
*Mietoisten kirkko
*Tavastilan Kotiseutumuseo
*Mannuistenvuori

### Masku
*Askaisten kirkko
*Louhisaaren kartanolinna 
*Pikisaaren uimaranta

### Naantali
*Särkänsalmen silta
*Naantalin kirkko
*Muumimaailma
*Naantalin kylpylä
*Kultaranta
*Ukko-Pekan silta
*Kuparivuoren kalliot ja uimaranta
*Luolalanjärven luontopolku

#### Merimasku

* Merimaskun kirkko
* Kirkonsalmen silta
* Taattistenjärven uimaranta

#### Velkua
*Velkuan kirkko 
*Palvan meritaistelun kanuuna
*Livonsaaren kyläkauppa

#### Rymättylä
*Nuotanvetäjäpatsas
*Maskulaisten kotiseutumuseo
*Rymättylän kirkko (*Pyhän Jaakobin keskiaikainen harmaakivikirkko*)
*Uutiskuvanvuori
*Karhuvuori ja Karhuvuoren ilmavalvontatorni

## Katso myös
*Seututie 180
*Aurajoentie
*Kuninkaantie
*Hämeen härkätie
*Pohjanmaan rantatie
*Lännentie (tiehanke)

## Lähteet

## Aiheesta muualla
* 
* ABONISOS, Rengastietä Turun Saaristoon. Matkailukirjailija Lauri Hokkisen sivusto
* Saariston rengastie Ylen Elävässä arkistossa